ലൈംഗിക ആരോപണ വിധേയനായ വാര്ഡ് മെമ്ബര്ക്കെതിരെ മുസ്ലിംലീഗില് അച്ചടക്ക നടപടി നാദാപുരം : സഹപ്രവര്ത്തകയെ പീഡിപ്പിച്ചുവെന്ന ആരോപണം നിലനില്ക്കുന്ന വാര്ഡ് മെമ്ബറെ, പാര്ട്ടി വാര്ഡ്സെക്രട്ടറി സ്ഥാനത്തു നിന്നും ഇന്ത്യന് യൂനിയന് മുസ്ലിം ലീഗ് നീക്കം ചെയ്തു. പകരം കുറ്റിയില് ജമാല് മാസ്റ്റര്ക്ക് സെക്രട്ടറി ചുമതല നല്കി. നാദാപുരം നിയോജകമണ്ഡലം മുസ്ലിം ലീഗ് പ്രസിഡണ്ട് സൂപ്പി നരിക്കാട്ടേരിയുടെ സാന്നിധ്യത്തില് വാര്ഡ് മുസ്ലിം ലീഗ് പ്രസിഡന്റ് വി അമ്മദ് ഹാജിയുടെ അധ്യക്ഷതയില് ചേര്ന്ന വാര്ഡിലെ മുസ്ലിം ലീഗിന്റെയും യൂത്ത് ലീഗിന്റെയും പ്രധാന ഭാരവാഹികളുടെ യോഗത്തിലാണ് തീരുമാനം, യോഗ ത്തില് കുറ്റാരോപിതനായ, മെമ്ബറും പങ്കെടുത്തിരുന്നു, പ്രക്ഷോഭ പരിപാടികളുമായി ഡി വൈ എഫ് ഐ മുന്നോട്ടു പോകുന്ന ഘട്ടത്തിലാണ് , അടിയന്തര യോഗം ചേര്ന്ന് ലീഗ് നിര്ണ്ണായകമായ തീരുമാനമടുത്തത്. പഞ്ചായത്ത് പ്രസിഡന്റ് താക്കീത് ചെയ്ത വിവരം യോഗത്തില് മെമ്ബര് സമ്മതിച്ചു എന്നാണ് വിവരം. എന്നാല് മെമ്ബര് സ്ഥാനവും, വാര്ഡ് ലീഗ് സെക്രട്ടറി സ്ഥാനവും ഒരുമിച്ച് കൊണ്ടുപോകാന് കഴിയാത്തതിനാലാണ് മാറുന്നതെന്നാണ് ഇദ്ദേഹം പറഞ്ഞത്. അത്യന്തം ഗൗരവതരമായ ഇത്തരം വിഷയങ്ങളില് യാതൊരു വിട്ടുവീഴ്ചയും വേണ്ടെന്ന നിലപാടാണ് ലീഗിന്റെ പ്രാദേശിക നേതൃത്വം കൈ കൊണ്ടത്. എന്നാല് വാര്ഡ് മെമ്ബര് സ്ഥാനത്തു നിന്നും നീക്കം ചെയ്യാന് ലീഗ് നേതൃത്വം ഇതുവരെ തയ്യാറായിട്ടില്ല. നടപടി സ്വീകരിച്ചതിലൂടെ, ആരോപണം പരോക്ഷമായി അംഗീകരിക്കുകയാണ് ലീഗ് നേതൃത്വം. English summary: Disciplinary action in the Muslim League against a ward member accused of sexual harassment